एसीपी नूपुर बिश्नोई के अनुसार पहली नजर में यह आत्महत्या का मामला लग रहा, लेकिन जांच के स्पष्ट रूप से कुछ कहा जा सकता है। सूत्रों के अनुसार तनिष्क को गोली लगने से पहले एक मिस फायर हुआ है। रिवाल्वर कार के अंदर से मिली है और काफी खून भी गिरा हुआ था। पुलिस मृतक की कॉल डिटेल खंगाल रही है। पुलिस ने बताया कि उसका मोबाइल और अन्य सामान गाड़ी में पड़ा था। मोरनी में आने वाले रास्तों पर लगे सीसीटीवी कैमरों की भी जाच की जाएगी। फोरेंसिक टीम ने भी जांच के लिए मौके से सैंपल लिए है। परिवार ने पुलिस को बताया कि तनिष्क बुधवार शाम को 6.30 बजे घर से कहकर गया था कि वह दोस्तों से मिलने जा रहा है। हालाकि वह रात भर घर वापस नहीं आया, जिसके बाद परिवार ने उसकी खोज शुरू की। पुलिस ने कार से मृत मिलने के बाद गुरुवार सुबह परिजनों को सूचित किया।